alexandrainst/scandi-wiki huggingface dataset:
Fylkesvei 7770

Fylkesvei 7770 går mellom Vengsøya og Finnvik i Tromsø kommune, delvis via ferge.

Frem til 2019 hadde veien betegnelsen fylkesvei 58 (Troms). Den tidligere strekningen mellom Vengsøy fergekai og Myreng (0,3 km) har blitt kommunal vei.

Kommuner og knutepunkter

 Ferge fra Vengsøya ferjeleie
 til Bellvik ferjeleie

 Sørskartunnelen (769 m)

Referanser

Eksterne lenker 
 Vegvesenets vegkart 
 Kartverkets norgeskart
 

Fylkesveier i Troms og Finnmark
Veier i Tromsø
Fylkesvei 7892

Fylkesvei 7892 går mellom Balsnes i Tromsø og Oldervik i Balsfjord.

Da Ryaforbindelsen ble åpnet i 2011, ble veien forlenget med 2,9 km fra Vikran til Balsnes.

Frem til 2019 hadde veien betegnelsen fylkesvei 286 (Troms).

Kommuner og knutepunkter

Malangen
Mortenhals

Referanser

Eksterne lenker 
 Vegvesenets vegkart 
 
 Hurtigbåter - Troms fylkestrafikk

Fylkesveier i Troms og Finnmark
Veier i Balsfjord
Veier i Tromsø
Fylkesvei 7834

Fylkesvei 7834 går mellom Minde i Målselv og Nordfjordbotn i Balsfjord kommune. Veiens lengde er 35,3 km.

Frem til 2019 hadde veien betegnelsen fylkesvei 184 (Troms).

Kommuner og knutepunkter

 Sætersletta

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Målselv
Veier i Balsfjord
Sukkertare

Sukkertare er en av Norges vanligste tarer og danner skoger langs hele kysten og på Svalbard. Den dekker et areal beregnet til ca.  kvadratkilometer og estimert biomasse er på 20,2 millioner tonn. Norge har 5-25 % av verdens sukkertare og fra 25-50 % av Europas. Sør for Portugal blir vannet for varmt for sukkertaren.. Sukkertaren kan bli opptil 4-5 meter lang, men den vanlige størrelsen er 1-2 meter.

Utbredelse 
Sukkertaren vokser på fjell, stein og skjell, helst på litt bølgebeskyttede steder og er den eneste taren som legger seg til på sandbunn. Den trives best på grunt vann i bukter og viker, men vokser også på dypt vann ned til 30 meter, også på middels bølgeeksponerte steder, men da gjerne i mellom stortaren. Den blir fra 2 til 5 år og er en art som raskt gjenvinner et område. På samme måte kan den ta over områder etter stortaren, hvis denne har blitt fjernet ved tråling eller ødelagt etter storm (slitt løs).

Beskrivelse
Av utseende har den et festeorgan (hapter), en stilk (5-50 cm lang, 5-8 mm diameter) og et enkelt sammenhengende stort skrukkete blad av lanseform (10-30 cm bredt, 1-3 meter langt). På ettervinter og vår dannes nytt blad mellom stilken og fjorårets blad. Den vokser da med opp til en centimeter i døgnet i mars-mai. Utover sommeren stanser veksten, og i stedet lager sukkertaren sporer som på senhøsten skal sendes ut for formering. Den begynner den å lagre mat til den kalde vinteren. Millioner av zoosporer slippes ut, festes til noe på bunnen og spirer til gametofytter av begge kjønn som befrukter hverandre slik at en ny tare (sporofytt) blir til. Første året kan sukkerarten vokse med en meter. Mannitol utskilles av sukkertaren som et hvitt pulver med søt smak når den tørkes.

Økologisk funksjon
Sukkertareskogen har særlig to viktige funksjoner: som primærprodusent og som leveområde for dyr. Gjennom primærproduksjonen produserer den plantemateriale som går inn i kystens næringskjeder. De tette og tredimensjonale tareskogene er leveområde for et rikt og mangfoldig dyreliv. Fisk, skalldyr og andre arter får både skjul og næring.

Trusler og sårbarhet
Rundt 2004 ble det meldt at 80 prosent av sukkertaren langs Skagerrak-kysten var borte sammen med 40 % av bestanden langs Vestlandet . Man vet ikke helt sikkert årsaken til dette, men økt sjøtempertaur, økt mengde næring og reduksjon i mengden dyr som beiter ned de fintrådige algene er foreslått som de mest sannsynlige faktorene.

Tre av fire dyr og fisker som trengte sukkertaren, var også blitt borte.
I sukkertarens sted hadde det grodd frem trådalger. Man mistenker at synderen som knekket den levende sukkertaren var 
noen år med varmere vann. Samtidig har milde vintere med mye regn og tilførsel av næringssalter forårsaket tilslamming (algedannelser som
dekker til bunnen). Dette gjorde gjenveksten vanskelig. Sukkertaren var derfor i 2006 i kategorien Nær Truet (NT) i Norsk rødliste for arter men i 2010, 2015 og 2021 ansett som Livskraftig (LC) igjen.

Referanser

Eksterne lenker 
 

Alger
Sørrollnes

Sørrollnes (nordsamisk: Orjješ Rállegeahči) er ei bygd i Ibestad kommune i Troms og Finnmark. Stedet ligger på sørvestspissen av øya Rolla. Sørrollnes har fergeforbindelse til Harstad (Stangnes) (fylkesvei 848, 40 minutter). Det er veiforbindelse østover til kommunesenteret Hamnvik.

På Sørrollnes ligger Sørrollnes kapell fra 1976. På Sørrollnes finnes også gravhauger og hustufter fra eldre jernalder. En tursti går fra snuplassen på Sørrollnes til Foldnes lenger nord på Rolla. Sørrollnes hørte opprinnelig til Trondenes kommune. I 1926 ble stedet en del av Skånland kommune. Siden 1964 har Sørrollnes og hele Rolla tilhørt Ibestad kommune.

Veien mellom Sørrollnes og Hamnvik ble bygd på slutten av 1950-tallet. Fergeforbindelsen til Harstad har vært i drift siden 1. januar 1966. Ny fergekai på Sørrollnes ble åpnet i 2006.

Referanser

Kilder 
Artikkel av Malvin Karlsen i Harstad Tidende 24. mars 2007

Eksterne lenker 
 https://www.tromskortet.no/getfile.php/1330782-1609355961/Rutetabeller%20%28pdf%29/2021/Ferge%202021/TFT_rutetabell_ferge175%202021.pdf

Fergesteder i Troms og Finnmark
Bosetninger i Ibestad
Fylkesvei 7852

Fylkesvei 7852 går mellom Langevatnet og Vangsvik i Senja kommune.

Frem til 2019 hadde veien betegnelsen fylkesvei 225 (Troms).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Senja
Peer Gynt (andre betydninger)

Peer Gynt har flere betydninger:

 Peer Gynt, kjent norsk litterær skikkelse og skuespill av Henrik Ibsen 
 Peer Gynt, Edvard Griegs musikk til Ibsens skuespill
 Peer Gynt Alpinklubb, en skiklubb i Midt-Gudbrandsdalen, etablert i 1989
 Peer Gynt-hytta, et serveringssted i Rondane nasjonalpark 
 Peer Gynt-parken, en samling skulpturer på Løren i Oslo
 Peer Gynt-stemnet, en kulturfestival i Sør-Fron i Gudbrandsdalen
 Peer Gynt Tours, en norsk arrangør av gruppereiser
 Peer Gyntveien (også Peer Gyntvegen), en privateid turistvei mellom Gausdal og Espedalen
 Årets Peer Gynt, en norsk årlig hederspris

TV og film 
 Peer Gynt (miniserie), norsk TV-serie fra 1993
 Peer Gynt (1915), en stum amerikansk fantasyfilm fra 1915
 Peer Gynt (1919), en tysk stumfilm i to deler fra 1919
 Peer Gynt (1934), en tysk dramafilm fra 1934
 Peer Gynt (1941), en amerikansk amatørfilm (16 mm)
 Peer Gynt (1988), en ungarsk TV-film i to deler fra 1988 
 Peer Gynt (2006), en tysk fjernsynsfilm fra 2006

Per Gynt 
 Per Gynt, person som levde i Gudbrandsdalen på 1700-tallet
 Per Gynt-Gården, tilnavn på Nordre Hågå gård, en gård i Sødorp i Nord-Fron, Gudbrandsdalen
 Per Gynts vei (Oslo), en vei i Ullevål hageby i Oslo
Takanobu Okabe

Takanobu Okabe (født 26. oktober 1970 i Shimokawa, Hokkaido) er en tidligere japansk skihopper.

Karriere 

Okabe debuterte i verdenscupen i Sapporo 16. desember 1989, men fikk ikke sitt første verdenscuppoeng før i 1993. Dette året deltok han også i VM i Falun og kom på 14.-plass i normalbakken og 12.-plass i storbakken. 11. mars samme år oppnådde han sin første pallplassering i verdenscupen, da han kom på andreplass på Lillehammer.

Under OL 1994 på Lillehammer var han med på det japanske laget som tok sølv i lagkonkurransen. Under VM 1995 i Thunder Bay ble han overraskende verdensmester i normalbakken, og i tillegg tok han bronsemedalje i lagkonkurransen.

Han vant alle 3 rennene i Sommer Grand Prix i 1994, og vant sammenlagt.

Han har til sammen 5 seire i individuelle renn i verdenscupen. Den første verdenscupseieren kom 7. desember 1996 i finske Kuusamo. Han har vunnet de fleste seirene i skiflygningsrenn – i 1997 vant han i Vikersund og Planica, og året deretter i Bad Mitterndorf (Kulm). Sammenlagt i verdenscupen er hans beste plassering 4.-plass i sesongen 1996/97.

I 1997 vant han en ny sølvmedalje i laghopping med det japanske laget, under VM i Trondheim. Under OL 1998 i Nagano var han med på laget som vant gull i lagkonkurransen.

10. mars 2009 ble han historisk da han som 38-åring vant et verdenscuprenn i finske Kuopio. Han var da den eldste vinner av ett verdenscuprenn. Seieren kom også elleve år etter hans forrige verdenscupseier.

Han la opp i mars 2014, 43 år gammel.

Takanobu Okabe har bakkerekorder i HS131-bakken i Hakuba (sammen med Masahiko Harada) og K90-bakken i Thunder Bay.

Sammenlagtplasseringer i verdenscupen

Referanser

Eksterne lenker 
 

Japanske skihoppere
Olympiske mestere for Japan
Olympiske sølvmedaljevinnere for Japan
Verdensmestere i skihopping
Deltakere under Ski-VM 1993
Medaljevinnere under Vinter-OL 1994
Deltakere for Japan under Vinter-OL 1994
Skihoppere under Vinter-OL 1994
Deltakere under Ski-VM 1995
Deltakere under Ski-VM 1997
Medaljevinnere under Vinter-OL 1998
Deltakere for Japan under Vinter-OL 1998
Skihoppere under Vinter-OL 1998
Deltakere under Ski-VM 2001
Deltakere under Ski-VM 2005
Deltakere for Japan under Vinter-OL 2006
Skihoppere under Vinter-OL 2006
Deltakere under Ski-VM 2007
Deltakere under Ski-VM 2009
Personer fra subprefekturet Kamikawa
Fødsler i 1970
Matthias Buse

Matthias Buse (født 3. mars 1959 i Zittau) er en tidligere tysk skihopper. Han representerte DDR, og konkurrerte fra 1977 til 1984. Han vant gull i normalbakken under VM 1978 i Lahtis, og tok senere sølv i laghoppingen under VM 1984 i Engelberg. Han deltok også i Vinter-OL 1984 i Sarajevo, med 21.-plass i storbakkerennet.

Referanser

Eksterne lenker 
 

Tyske skihoppere
Verdensmestere i skihopping
Deltakere under Ski-VM 1978
Deltakere under Ski-VM 1982
Deltakere for Øst-Tyskland under Vinter-OL 1984
Skihoppere under Vinter-OL 1984
Deltakere under Ski-VM 1984
Gruyère

Gruyère er en fast løypeost som lages av kumelk og opprinnelig kommer fra det franskspråklige delen av distriktet Gruyère i Sveits, og da særlig fra landsbyen Gruyères, som ligger i kantonen Fribourg. Et særtrekk med ekte gruyère er at den ikke har hull, slik sveitserost og mange kopier (blant annet de franske) har.

Det fortelles at keiser Antoninus Pius (138-161) skal ha vært spesielt glad i denne osten, som hevdes å være svært gammel av opprinnelse. Gruyère blir av mange også kalt «ostenes ost». Den er noe skarpere i smaken enn tradisjonell emmentaler, og egner seg til både ostefondue og raclette.

Råvarene til osten er tradisjonelt melk fra kuer som beiter i alpelandskap, der de spiser en rekke ulike sorter gress, urter og blomster. Silofôr er ikke forenlig med gruyèreost. Normal lagringstid er 6–12 måneder.

Gruyère ble den 6. juli 2001 klassifisert som Appellation d'origine contrôlée av EU, en klassifisering som gis til oster som oppfyller veldefinerte krav til opprinnelse og fremstillingsmetoder. I Sveits må man ha lisens for å lage denne osten, noe cirka 200 meierier har. Den totale årsproduksjonen ligger på omkring 27 500 tonn.

Referanser 

Løypeoster
Sveitsiske oster
Hegnar Media

Hegnar Media er et norsk selskap som blant annet gir ut Finansavisen og Kapital. Hegnar Media eies 100 % av Periscopus.

Referanser

Eksterne lenker 
 Hegnar Online

Norske medieselskaper
IT-medier
Etableringer i 1981
Nille

Nille er en norsk lavpriskjede med omtrent 360 butikker i Norge og 31 i Sverige. Nille er eid av BC Partners. Forretningene er detaljister for produkter fra Per Aarskog AS.

Referanser

Eksterne lenker
 

Norske detaljistselskaper
Etableringer i 1989
Kroppsbygging

Kroppsbygging (engelsk: bodybuilding) er å trene og bygge opp ulike muskelgrupper i kroppen for å oppnå et resultat hvor musklene blir betraktelig større og sterkere. 

Mennesker som driver med kroppsbygging på profesjonelt plan kalles kroppsbyggere eller bodybuildere. Disse er også ofte med i konkurranser hvor de står på en scene hvor de blir dømt av dommere. Dommerne ser etter ulike ting, som størrelse, symmetri og posering.

Kategorier
1) Bodybuilding (Damer & Herrer)
2) Classic Bodybuilding  (Herrer) med vektbegrensinger i forhold til høyde.

Kjente bodybuildere
 Arnold Schwarzenegger
 Kevin Levrone
 Dorian Yates
 Lee Haney
 Lou Ferrigno
 Franco Columbu
 Ronnie Coleman
 Jay Cutler
 Renné Toney

Nordmenn
 Ludwig Ingebregtsen Medaljist i EM i 1984
 Sjur Hall
 Gunnar Røsbø
 Daniel Stisen
 Knut Øines
 Knut Spildrejorde

Referanser

Eksterne lenker
 
 Treningsforum.no (nyheter)

Sport
Hobbyer
Fylkesvei 7740

Fylkesvei 7740 går mellom Borkenes i Kvæfjord og Ervika i Harstad kommune. Ved kommunegrensa passerer veien Nupen, som er berømt for sin utsikt mot midnattssola. Veien er 28,1 km lang.

Frem til 2019 hadde veien betegnelsen fylkesvei 1 (Troms).

Kommuner og knutepunkter

 Nupsneset

Skjærstad

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Kvæfjord
Veier i Harstad
Dick Kooijman

Dick Kooijman (født 10. november 1972 i Wijk bij Duurstede,Utrecht) er en nederlandsk tidligere fotballspiller. Han spilte sist i forsvar for amatørlaget v.v Sparta Nijkerk frem til 2008.
Kooijmans karriere begynte i 1993/'94 for Heracles Almelo. I sesongen 1994/1995 spilte han for FC Groningen og AZ der han ble frem til 1997. Under 1997-sesongen gikk han til FC Emmen der han ble i to år frem til han byttet til Go Ahead Eagles (1999–2003). Fra 2003 til 2005 spilte Kooijman for De Graafschap. 

Den 20. januar 2005 meldte det nederlandske fotballnettstedet Voetbal International at en kneskade tvang Kooijman til å legge opp som profesjonell fotballspiller. Kneet skulle opereres en gang til, men det var ikke ventet at han skulle kunne fortsette å spille fotball på et høyere nivå enn for amatører. Etter dette gikk han til amatørklubben SDCP, men ble hentet tilbake til AGOVV Apeldoorn etter et år.
Før 2007/2008-sesongen gikk Kooijman til amatørklubben v.v. Sparta Nijkerk. Der er han fast på laget, og har spilt alle kampene hittil i sesongen.

Referanser

Eksterne lenker 
 

Nederlandske fotballspillere
Fotballspillere for Heracles Almelo
Fotballspillere for FC Groningen
Fotballspillere for AZ Alkmaar
Fotballspillere for FC Emmen
Fotballspillere for Go Ahead Eagles
Fotballspillere for BV De Graafschap
Fotballspillere for AGOVV Apeldoorn
Personer fra Wijk bij Duurstede
Hassel

Hassel (Corylus avellana) er ei mangestamma, oftest 3-5 meter høy busk, som er naturlig utbredt i Europa og Asia. Den kan av og til bli nesten treaktig med ei skjermforma krone. Barken er først lys gråbrun med korte stive hår. Senere blir den blank og mørkebrun med lyse korkporer. Gamle greiner kan ha furet grå bark. 

Hassel er sambu. Knoppene er spredte, eggforma og flate inn mot skuddet. Knoppene er hunnblomster som blomstrer fram hos oss i mars-april. De åpner en liten blomst som er dyp rød-lilla eller mørkt burgunderrød. Hannblomstene er samlet i rakler og er gul-brune eller gulgrønne, og blomstrer samtidig. Skjellene er lysegrønn eller lysebrun. 

Bladene er runde eller omvendt eggforma med runtakka rand og kort spiss. Oversida er frisk grønn og dunet av mange bløte hår, mens undersida er lysegrønn. 

Hassel vokser overalt i Europa på fuktig og mineralrik jordbunn, hvor den danner kratt, skogbryn, underskog i frodige skoger.

Hasselnøtter 

Frukten av hunnblomsten, hasselnøtt kan høstes og spises. De inneholder fett, protein og noe B-vitaminer. Oljen i nøttene kan brukes industrielt for å framstille matolje, såpe og oljefarger. Innhøstingen av nøttene gjøres når de er modne. Modne nøtter blir litt gulbrune i skallet og faller lett fra treet. Nøttesnutebillen legger egg i nøttene, derfor bør nøtter med hull i skallet sorteres ut. Nøtter som skal lagres må tørkes for å kunne oppbevares noen måneder. Tørkes de for fort eller for lenge kan de skrumpe inn og taper kvalitet, tørkes de for lite kan de mugne. Lagres de for lenge kan de harskne. Nøtter som har skrumpet inn under tørking kan bløtlegges før bruk, da vil de svelle igjen.

Referanser

Eksterne lenker 
 

Bjørkefamilien
Norges flora
Russisk rulett

Russisk rulett er et sjansespill der deltakerne setter livet som innsats. Uttrykket brukes ofte i forbindelse med å ta sjanser der utfallet kan være fatalt. Navnet kommer fra at man regner med at denne formen for «spill» kommer fra Russland, og spillet ble spesielt godt kjent etter en scene i filmen Hjortejegeren med Robert De Niro og Christopher Walken.

Opphav 
De tidligste tilfellene av noe som kan ligne på spillet ble utført av russiske aristokrater som spilte en variasjon istedenfor å duellere når ens ære var krenket. I tsartiden i Russland tvang vakter i fengslene fanger til å spille spillet, mens de veddet på hvem som kom til å dø først. Under den russiske revolusjonen var det vanlig at militære offiserer spilte spillet foran sine egne kamerater.

Utførelsen 
Russisk rulett spilles med en revolver som har en tønne med plass til flere patroner. Revolveren lades med en patron, deretter spinnes tønna og hanen spennes. En av spillerne setter munningen mot sitt eget hode og trekker av. Hvis den første spilleren overlever, snurres tønna igjen, hanen spennes og neste spiller trekker av revolveren mot sitt eget hode.

Sjanser 
Sjansen for å skyte seg selv ved første forsøk er:
 1/7 (14,3 %) ved bruk av revolver med plass til syv patroner
 1/6 (16,67 %) med en revolver med plass til seks patroner
 1/5 (20 %) med en revolver med plass til fem patroner

Snurrer man ikke tønnen mellom hvert forsøk ved bruk av en revolver med tønne til seks patroner, er sjansene for å overleve etter:
 forsøk: 5/6 (83,3 %) 
 forsøk: 4/6 (66,7 %)
 forsøk: 3/6 (50,0 %)
 forsøk: 2/6 (33,3 %)
 forsøk: 1/6 (16,7 %)
 forsøk: 0/6 ( 0,0 %)

Hvis man spinner tønnen mellom hvert forsøk er sjansene for å overleve etter: 
 forsøk: 5/6 (83,3 %)
 forsøk: 25/36 (69,4 %)
 forsøk: 125/216 (57,8 %)
 forsøk: 625/1296 (48,2 %)
 forsøk: 3125/7776 (40,2 %)
 forsøk: 15625/46656 (33,5 %)
 forsøk: 78125/279936 (27,9 %)
 forsøk: 390625/1679616 (23,2 %)

Det vil si at det er større sannsynlighet at man dør enn overlever etter tre forsøk.

Hendelser i Norge 
I 2010 døde en 29-åring i Norge etter å spilt spillet.

Se også
 Rulett

Referanser 



Hasard
Revolvere
Tortur
Fylkesvei 7872

Fylkesvei 7872 går mellom Steinheim og Rundvassmyra i Senja kommune.

Mellom Straumsnes og Fagernes går Fv856 langs vestsiden, Fv261 langs østsiden av Rossfjordvatnet.

Frem til 2019 hadde veien betegnelsen fylkesvei 261 (Troms).

Kommuner og knutepunkter

Endepunkt Steinheim
Sultindvik

Tårnelvmoen

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Senja
Fylkesvei 7876

Fylkesvei 7876 går mellom Tennskjer kai og Straumen i Senja kommune.

Frem til 2019 hadde veien betegnelsen fylkesvei 265 (Troms).

Kommuner og knutepunkter

Grønnjord

Referanser

Eksterne lenker 
 Vegvesenets vegkart 
 
 Hurtigbåter - Troms fylkestrafikk

Fylkesveier i Troms og Finnmark
Veier i Senja
Ole Tidemand

Ole Tidemand (født 31. oktober 1710 i Christiania, død 9. januar 1778 i Kristiansand) var biskop i Bjørgvin 1755–1762 og i Kristiansand 1762–1778. 

Han var sønn av en kjøpmann i Christiania og ble uteksaminert fra Latinskolen i 1728. I 1731 tok han teologisk embedseksamen med laud. I studietiden hadde han arbeidet hos sogneprest Chr. Callundan i Sandherred, og han returnerte tilbake dit i 1731 eller 1732. Etter å ha satt barn på sogneprestens 13-årige datter Charlotte Eleonora inngikk disse et hastig giftermål og måtte også offentlig skrifte for menigheten.

Karriere 
 Personell-kapellan i Larvik i 1732 under prost Frederik Grüner. 
 Sogneprest i Hedrum prestegjeld 1741
 Residerende kapellan ved Nykirken i Bergen 1743
 Stiftsprost i Bergen 1747
 Biskop i Bergen (Bjørgvin) 1757 (vikar fra 1755)
 Biskop i Kristiansand 1762

Ole Tidemand hadde hele tiden mektige venner i København som hjalp ham fram. Hans siste støttespiller var enkedronning Juliane Marie av Danmark og Norge.

Eksterne lenker 
 Per Asbjørnsen: Biskop Ole Tidemand 1710 – 78; Hovedoppgave i historie, høsten 2003, Universitetet i Oslo

Norske lutherske biskoper
Biskoper i Bjørgvin bispedømme
Biskoper i Agder og Telemark bispedømme
Veien til paradis

Veien til paradis (originaltittel: Die Drei von der Tankstelle) er en tysk operettefilm fra 1930. Musikken er skrevet av Werner Richard Heymann, sangtekstene av Jean Gilbert. I filmen medvirker vokalsekstetten Comedian Harmonists med sanginnslag.

Handling 
De tre vennene Willy, Kurt og Hans vender tilbake fra en reise og oppdager at de er blakke. Etter at de har pantsatt alle møblene sine har de bare en hund og en bil igjen. Bilen selger de etter å ha kjørt den tom for bensin. For pengene kjøper de en bensinstasjon. På bensinstasjonen blir alle tre kjent – og forelsket – i den rike og attraktive Lilian Cossmann, men holder det hemmelig for hverandre...

Hovedroller
 Lilian Harvey: Lilian Cossmann
 Willy Fritsch: Willy
 Oskar Karlweis: Kurt
 Heinz Rühmann: Hans
 Fritz Kampers: Konsul Cossmann
 Olga Tschechowa: Edith von Turoff
 Kurt Gerron: Dr. Kalmus
 Gertrud Wolle: Dr. Kalmus’ Sekretärin
 Felix Bressart: Gerichtsvollzieher
 Leo Monosson: Sänger
 Comedian Harmonists (Robert Biberti, Erwin Bootz, Erich A. Collin, Roman Cycowski, Harry Frommermann, Asparukh Lesjnikov): singende Barkeeper
 Lewis-Ruth-Band: Musiker

Produksjon
 Regi: Wilhelm Thiele
 Produsent: Erich Pommer
 Fotograf:  Franz Planer
 Lyd: Hermann Fritzsching
 Snekker: Otto Hunte
 Musikk: Lewis Ruth-Band
 Koreografi: Heinz Lingen
 Produksjon: Universum Film AG

Andre forhold
Filmen ble 1. oktober 1937 forbudt i Tyskland av filmsensuren.

I 1955 ble filmen spilt inn på nytt. Også denne gangen var Willy Fritsch med, men i den mindre rollen som Konsul Kossmann.

22. september 2005 ble musikalen Die Drei von der Tankstelle uroppført i Berlin.

Referanser

Litteratur 
 Die Drei von der Tankstelle. Ufa-Magazin Nr. 9. Deutsches Historisches Museum, Berlin 1992, 16 S. 
 Joe Hembus, Christa Bandmann: Klassiker des deutschen Tonfilms. 1930 – 1960. Goldmann Magnum/Citadel-Filmbücher. Goldmann, München 1980, 262 S., ISBN 3-442-10207-3
 Gregor Ball, Eberhard Spiess, Joe Hembus (Hrsg.): Heinz Rühmann und seine Filme. Goldmann, München 1985, ISBN 3-442-10213-8

Eksterne lenker 
  

Tyske filmkomedier
Tyske filmmusikaler
Filmmusikaler
Filmer fra 1930
Tyskspråklige filmer
Teide

Teide (spansk Pico del Teide) er et fjell og en vulkan på øya Tenerife, Kanariøyene i Spania. Med sine  meter over havnivå og anslåtte  meter over havbunnen er det det høyeste fjellet i Spania, det høyeste fjellet på noen øy i Atlanterhavet og den tredje største vulkanen i verden.  Nå for tiden er vulkanen sovende, ikke aktiv. Det siste utbruddet skjedde i 1909, andre utbrudd har vært i 1704, 1706 og 1798. Flere utbrudd i fremtiden regnes som sannsynlig, og det innebærer risiko for svært farlige «lava-elver» lik dem som oppsto ved Montagne Pelée og Vesuv.

I 1954 ble Parque Nacional de las Cañadas del Teide erklært som nasjonalpark. Parken omfatter et vulkansk krater med 48 kilometer i omkrets, og 29. juni 2007 ble nasjonalparken oppført på UNESCOs liste over verdens naturarv.

Bilder

Eksterne lenker 
 
 Teide Nasjonalpark Norsk

Tenerife
Aktive vulkaner
Vulkaner i Atlanterhavet
Fjell i Spania
Kanariøyenes geografi
Verdensarven i Spania
Nasjonalparker i Spania
Fjell over 3000 meter
Dekadevulkaner
Undertøy

Undertøy er fellesbetegnelsen på plagg man har innerst på kroppen, og gjerne klær utenpå.

Forskjellige typer undertøy 
 Brystholder
 Korsett
Krinoline
Truse
Boxershorts
G-streng
Jockstrap
Tanga
 Undertrøye
Helsetrøye

Eksterne lenker